**ROZPRÁVKA**

**ROZPRÁVKA je vymyslený príbeh.**

**Ľudia do nich vkladali svoje túžby po dobre, pravde a spravodlivosti.**

**Znaky rozprávky: - dobro víťazí nad zlom**

**- vystupujú v nej nadprirodzené postavy (drak, , striga, čarodejník...)**

**- dejú sa čary**

**- sú tam čarovné predmety**

**- sú tam magické čísla (3, 7...)**

**- neznámy čas, neznáme miesto**

**Delenie rozprávok podľa AUTORA: ľudové – nemajú autora**

**Napr. Veterný kráľ, Zlatá páva, Sitno...**

**umelé (autorské) – majú autora**

**Napr. H. Ch. Andersen – Slimák a ružový ker**

**Zberatelia ľudových rozprávok: Pavol Dobšinský**

**Ján Kollár**

**Božena Nĕmcová**

**Delenie rozprávok podľa OBSAHU: fantastické**

**zvieracie**

**realistické**

**nonsensové**

**Fantastická rozprávka: je rozprávka, v ktorej:**

**- vystupujú nadprirodzené postavy (striga, víla, drak...)**

**- dejú sa čary**

**- sú tam čarovné predmety (čarovná palička, hovoriace oriešky...)**

**- sú tam magické čísla (3, 7...)**

**Napr. Veterný kráľ, Zlatá páva, Sitno...**

**Realistická rozprávka**

**Realistická rozprávka je rozprávka, v ktorej slabnú fantastické prvky a pribúda reálna skutočnosť a každodenný život, jej hrdinami sú prostí dedinskí ľudia, uplatňuje sa tu humor.** *Napr. Zemský poklad*.

**TÉMA**  literárneho diela sú udalosti, príhody, osudy zobrazené v literárnom diele.

**HLAVNÁ MYŠLIENKA je zmysel diela, odkaz alebo posolstvo autora.**

**Nonsensová rozprávka**

Je to rozprávka, v ktorej sú mnohé **nezmysly**, dejú sa tam **nezmyselné udalosti**. Najznámejšou postavou týchto rozprávok je **Kubo**. Nezmysel sa cudzím slovom povie**NONSENSE**, preto sa takáto rozprávka volá nonsensová.

Napr. Kubove príhody Nezmysly: - roľu prehodil z 1 miesta na druhé -po konope sa vyšplhal do neba -z otrúb si usúkal motúz -bežal po motyku, aby sa vykopal zo zeme -bezruký chytil rybu

**Poézia nonsensu** je poézia, v ktorej : *- sú zdanlivo* ***nezmyselné prvky*** *, - čerpá z ľudovej slovesnosti, - využíva slovné hračky a riekanky pripomínajúce ľudovú slovesnosť.*

Výraz **NONSENSE** pochádza **z angličtiny** a znamená **NEZMYSEL**. V nonsense sa uplatňuje : - ***protirečivosť,***

***- humornosť,***

***- nezmysel.***

V slovenskej poézii nájdeme NONSENSE v tvorbe autorov : ***Miroslav Válek, Ľubomír Feldek, Štefan Moravčík, Tomáš Janovic, Ján Navrátil.***

**ZVIERACIA ROZPRÁVKA** :

Je to rozprávka, v ktorej :

- vystupujú **zvieratá,** ktoré **konajú ako ľudia, hovoria ľudskou rečou** (alebo aj človek rozumie zvieracej či vtáčej reči), - príbeh sa odohráva **v zvieracej ríši**, - postavy zápasia s problémami, ktoré trápia ľudí.

Napr. *O červenej sliepočke, O mešteku s dvoma grošmi, ....*

|  |  |  |  |
| --- | --- | --- | --- |
| **Druhy rozprávok podľa obsahu** | | | |
| **Fantastická** | **Realistická** | **Nonsensová** | **Zvieracia** |
| - nadprirodzené postavy | - nie sú tam nadprirodzené postavy | - dejú sa tam nezmysly, napr. bezruký chytí rybu... | - v prostredí zvierat |
| - fantastické deje | - nie sú tam fantastické deje | - humor | - vystupujú v nej zvieratá – hovoria ľudskou rečou |
| - čarovné predmety (napr. oriešky) | - približuje sa realite (skutočnosti) | - pochádza z ľudovej slovesnosti | - zvieratá majú ľudské problémy |
| - magické čísla (3, 7, 12) | - humor, zveličené vlastnosti ľudí | - nonsense = nezmysel |  |
|  | - obyčajní ľudia |  |  |
| Napr. Veterný kráľ, Zlatá páva... | Napr. Zemský poklad | Napr. Kubove príhody | Napr. O červenej sliepočke |